## La delegada del Consell a Castelló rep el president del Comité Econòmic i Social

*** Fabregat i Móner han abordat els principals reptes socials i econòmics de la Comunitat Valenciana, així com el paper del CES-CV com a espai de diàleg**

La delegada del Consell a Castelló, Susana Fabregat, ha rebut en la Casa dels Caragols el nou president del Comité Econòmic i Social de la Comunitat Valenciana (CES-CV), Fernando Móner, qui va prendre possessió del càrrec el passat 27 de març.

En la reunió han intercanviat impressions sobre els principals reptes socials i econòmics de la Comunitat Valenciana i han coincidit a destacar la importància del CES-CV com a òrgan consultiu, de consens i participació.

Susana Fabregat ha subratllat que el Comité Econòmic i Social és “una ferramenta fonamental per a construir una Comunitat Valenciana cohesionada i orientada al diàleg entre els diferents sectors de la societat”.

Per la seua part, el president del CES-CV ha comentat les principals línies que es desenrotllaran durant el seu mandat, entre les quals hi ha “l’objectiu d’acostar la institució a la ciutadania i adaptar la normativa del Comité a la realitat social actual”.

El CES-CV és un òrgan consultiu de la Generalitat que representa a les organitzacions sindicals, empresarials i del tercer sector. Té la seu a Castelló de la Plana i la seua principal funció és emetre informes, dictàmens i estudis sobre matèries socioeconòmiques, laborals i d’ocupació, així com sobre els avantprojectes normatius del Consell en estos àmbits.

Fecha: 09/04/2025